गैब्रिएला ने 20 जुलाई को बेबी बॉय को दिया जन्म, एक्टर ने दी जानकारी
Arjun Rampal Girlfriend Baby News - बॉलीवुड एक्टर अर्जुन रामपाल और उनकी गर्लफ्रेंड गैब्रिएला डेमेट्रिएड्स दूसरी बार पेरेंट्स बन गए हैं। 20 जु
बॉलीवुड एक्टर अर्जुन रामपाल और उनकी गर्लफ्रेंड गैब्रिएला डेमेट्रिएड्स दूसरी बार पेरेंट्स बन गए हैं। 20 जुलाई को गैब्रिएला ने बेबी बॉय को जन्म दिया। एक्टर ने सोशल मीडिया पर ये जानकारी दी।
इस साल अप्रैल में अर्जुन रामपाल ने अपनी गर्लफ्रेंड की सेकंड प्रेगनेंसी की अनाउंसमेंट की थी। अर्जुन-गैब्रिएला पहली बार जुलाई 2019 में पेरेंट्स बने थे। इनका एरिक नाम का एक बेटा है।
सोशल मीडिया पर पोस्ट कर दी जानकारी 
अर्जुन रामपाल ने सोशल मीडिया पर एक कपड़े की फोटो शेयर कर ये खुशखबरी दी। इस कपड़े पर लिखा था- हेल्लो वर्ल्ड! कैप्शन में उन्होंने लिखा- आज हमारी जिंदगी में बेबी बॉय ने कदम रखा है। मां-बेटा दोनों स्वस्थ हैं। डॉक्टर्स और नर्स की टीम को बहुत-बहुत शुक्रिया जिन्होंने इतने अच्छे से सब कुछ संभाल लिया। इसके बाद उन्होंने बच्चे की बर्थ डेट - 20 जुलाई भी लिखी।
फिल्ममेकर प्रज्ञा कपूर ने दी अर्जुन को बधाई 
अर्जुन की इस पोस्ट पर उनके दोस्त और फैंस उन्हें बधाई दे रहे हैं। फिल्ममेकर प्रज्ञा कपूर ने पोस्ट पर लिखा- आखिरकार! बहुत-बहुत बधाई! मैं लिटल मंचकिन से मिलने का बेसब्री से इंतजार कर रही हूं। गैबी और दोनों बच्चों को बहुत सारा प्यार।
बॉबी देओल ने भी बधाई देते हुए लिखा- बहुत बधाई ड्यूड! हेयर स्टाइलिस्ट हाकिम अलीम ने भी अर्जुन को बधाई दी। पोस्ट पर कंगना रनोट ने भी बधाई दी है।
पहली बार 2018 में गैब्रिएला से मिले थे अर्जुन रामपाल 
अर्जुन रामपाल काम के सिलसिले में पहली बार 2018 में गैब्रिएला डेमेट्रिएड्स से मिले थे। गैब्रिएला साउथ अफ्रीकन मॉडल और फैशन बिजनेसवुमन हैं। अर्जुन रामपाल चार बच्चों के पिता हैं। अर्जुन की एक्स-गर्लफ्रेंड मेहर जेसिया से उनकी दो बेटियां हैं- मायरा और महिका।
जल्दी ही अर्जुन रामपाल नंदामुरी बालकृष्ण के साथ NBK 108 प्रोजेक्ट के साथ तेलुगु डेब्यू करेंगे।